Genre: Other

Serija Will in Grace prikazuje zabavne dogodivščine šarmantnega gejevskega odvetnika, nepredvidljive dizajnerke notranje opreme, nagajive bogatašice in feminiziranega homoseksualca. Z emmyjem ovenčana komedija je bila ena najbolj gledanih nanizank, med sezono 2004-2005 jo je namreč v povprečju gledalo 10 miljonov gledalcev. <p/> Will je postaven tridesetletnik, po poklicu odvetnik, ki ima odličen smisel za humor in veliko da na svoj videz. Grace je nekoliko nevrotična oblikovalka notranje opreme, ki stalno išče moškega svojih sanj. Will in Grace sta najboljša prijatelja, ki živita skupaj. Če ne bi bilo majhne ovire, bi bila že zdavnaj poročena - Will je namreč homoseksualec. Kljub temu, da nimata romantične zveze, pa se soočata z običajnimi življenjskimi dilemami. <p/> Will se odloči, da bo izpopolnil svoje kuharsko znanje in se vpisal na kuharski tečaj. S seboj zvleče tudi Jacka, ki se odloči, da bo kuhal skupaj s Stuartom. Tako je Will nazadnje edini, ki na tečaju ostane brez partnerja. Karen medtem obišče njena mama Lois. Zaradi nje Karen počasi izgublja živce. Da bo mera polna, Lois najame Grace, da opremi njeno novo stanovanje. <p/> Will in Grace se odločita, da se bosta podala v skupni posel. Kupovala bosta stara stanovanja, jih obnavljala in potem prodajala za dober denar. Jack po dolgem času sreča svojo nekdanjo mentorico Zandro. Karen in Lyle si spet padeta v objem, toda njuno srečo skali Lorraine. <p/> Will in Grace sta zelo zadovoljna s svojim novim poslom. Jacku in Stuartu pomagata priti do njunega prvega skupnega stanovanja, ko pa potem za stanovanje dobita višjo ponudbo, sta za tistih nekaj dodatnih bankovcev pripravljena narediti vse. Tudi spraviti Jacka in Stuarta narazen. Karen medtem od Lyla zahteva, da končno disciplinira svojo zoprno in zlobno hčerko. <p/> Will in Grace, ki plavata v oblakih zaradi novih poslovnih uspehov, se odločita, da bosta razširila posel in se podala v tekmovalno bitko z uspešnima lezbijkama Deirdre in Monet. Karen, ki se je pred kratkim zaročila, medtem v želji po duhovnem razsvetljenju obišče duhovnega vodnika Johna Edwarda. <p/> Jack bi rad šel v kino, ker pa ga Stuart pusti na cedilu, s seboj povabi Grace. Ko potem v kinu zagledata Stuarta z drugim, začne Jack dvomiti v njuno razmerje. Will bi rad Karen naučil voziti avto, toda njuna lekcija se ne konča preveč dobro.